Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: szellemi és erkölcsi fejlődésükhöz szükséges védelmet és gondoskodást biztosítsa. Az intézményrendszer — a gyermekek védelméről és a gyámügyi igazgatásról szóló 1997. évi XXXI. törvénynek megfelelő — átalakítására nyitva álló határidőből adódó átmeneti állapot a vizsgálat tapasztalatai alapján visszásságot okoz
Paragraph Index: 256

12. Az Alkotmány 67. § (1) bekezdésében előírt, a megfelelő testi, szellemi és erkölcsi fejlődéshez szükséges gondoskodáshoz való jogot, valamint a 70/F. § (2) bekezdésében deklarált művelődéshez való jogot sérti, ha az otthon a szabadidő eltöltésének semmiféle lehetőségét nem biztosítja, és nem fordít figyelmet gondozottjainak életvitelére sem. Az Alkotmány 54. § (1) bekezdésében deklarált emberi méltósághoz, valamint az 55. § (1) bekezdésében biztosított szabad mozgáshoz való joggal összefüggésben okoz visszásságot, ha a gondozottakat teljesen elzárják a külvilágtól, kimenőjükről önkényesen döntenek.

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes